Nyílászáró Felújítási Pályázati Kiírás

Magánszemélyek Részére

**2017**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (*a továbbiakban: Bizottság*) a magánszemélyeknek nyújtható visszatérítendő kamatmentes és vissza nem térítendő **nyílászáró-felújítási** támogatásról szóló **46/2015. (XII. 18.)** önkormányzati rendelet által biztosított jogkörében eljárva – pályázatot ír kiaz Erzsébetváros közigazgatási területén lévő 1990. előtt épült társasházakban és lakásfenntartó szövetkezeti házakban (*a továbbiakban: társasházak*) meglévő lakások **nyílászáróinak** felújításához, a lakások magánszemély tulajdonosai, továbbá az önkormányzati tulajdonú lakások bérlői támogatására.

**I.**

**Rendelkezésre álló pénzügyi keret**

**A vissza nem térítendő támogatás folyósítására rendelkezésre álló forrás:**

**I. ütemben: 12,5 millió forint**

**II. ütemben: 12,5 millió forint**

**II.**

**A pályázat célja**

A pályázat elsődleges célja, hogy Erzsébetvárosban az **állandó lakcímmel** a kérelemmel érintett lakásba bejelentett lakások tulajdonosai, illetve az Önkormányzat tulajdonában lévő lakások *magánszemély* bérlői (*a továbbiakban: pályázó*) részére az épített környezet funkcióiból, használatából eredő káros környezeti hatásokat csillapítsa, különösen a**zajártalmat** a homlokzati ablakok utólagos hangszigetelésével. A pályázat másodlagos célja, hogy az ablakok **hőszigetelő** képességét növelje, ami által a pályázó energia költséget takaríthat meg, továbbá az eredeti **építészeti karakter védelme** és megőrzése.

**III.**

**Támogatás mértéke és módja**

1. A felújítási munkáknál a támogatás odaítélésénél figyelembe vehető fontossági sorrend, melytől a helyszíni szemlén tapasztaltak alapján az értékelést végző szakiroda eltérhet:
   1. **a pályázó/k életminőségének javítása** az épített környezet eltérő funkcióiból, használatából eredő környezeti hatások, elsősorban a zajterhelés negatív hatásainak csillapítása, a homlokzati ablakok utólagos **hangszigetelése** által;
   2. az ablakok **hőszigetelő** **képességének növelése**, ami által a Pályázó energia költséget takaríthat meg;
   3. az eredeti **építészeti karakter védelme** és megőrzése.
2. Műszakilag elkülöníthető, még meg nem kezdett munkákkal lehet pályázni. 1 naptári évben 1 magánszemély 1 ingatlannal nyújthat be pályázatot ebben a kategóriában.
3. A jelen pályázati felhívásra való jelentkezés nem zárja ki az Önkormányzat, illetve a Fővárosi Önkormányzat által meghirdetett egyéb pályázaton való részvételt.
4. Az egy lakásra jutó támogatás mértéke a tárgyévben elfogadott felújításra vonatkozó költségvetés legfeljebb 50%-a, vagy maximum 450.000,- Ft, azaz Négyszázötvenezer Forint. A támogatás nyílászárónként nem lehet több az I. és II. táblázatokban foglaltaknál:
5. táblázat

|  |  |  |  |
| --- | --- | --- | --- |
| **I.** | **Pályázott munka** | **Külső térrel érintkező ablakok és üvegfalak esetén** | |
| **A 4,00 m2 és az alatti nyílászárók esetén adható támogatás nyílászárónként** | **4,01 m2 feletti nyílászárók esetén adható támogatás nyílászárónként** |
| a. | b. |
| 1. | a belső oldali ablakszárny hő-, és hangszigetelő üvegezése és hézagzárása | 75.000,- Ft, azaz Hetvenötezer Forint | 100.000,- Ft, azaz  Egyszázezer Forint |
| 2. | az eredetivel mindenben megegyező új hő-, és hangszigetelt szárny beépítése és hézag zárása | 140.000,- Ft, azaz  Egyszáznegyvenezer Forint | 180.000,- Ft, azaz  Egyszáznyolcvanezer Forint |
| 3. | az eredetivel mindenben megegyező új nyílászáró elhelyezése | 200.000,- Ft, azaz  Kettőszázezer Forint | 260.000,- Ft, azaz  Kettőszázhatvanezer Forint |

1. táblázat

|  |  |  |  |
| --- | --- | --- | --- |
| **II.** | **Pályázott munka** | **Külső térrel érintkező ajtók és erkélyajtók esetén** | |
| **Egyszárnyú ajtók esetén adható támogatás nyílászárónként** | **Kétszárnyú ajtók esetén adható támogatás nyílászárónként** |
| a. | b. |
| 1. | a meglévő ajtószárny hő-, és hangszigetelő üvegezése, valamint hézagzárása és lapjának teljes felújítása a korhadt részek cseréjével | 100.000,- Ft, azaz  Egyszázezer Forint | 180.000,- Ft, azaz  Egyszáznyolcvanezer |
| 2. | új hő-, és hangszigetelt szárny beépítése és hézag zárása  (*közterületre néző nyílászáró esetén az eredetivel mindenben megegyező új nyílászáróra adható támogatás*) | 100.000,- Ft, azaz  Egyszázezer Forint | 180.000,- Ft, azaz  Egyszáznyolcvanezer |

1. Épület közterületről látható homlokzatán lévő nyílászárók felújítása esetén – *a teljes homlokzatra kiterjedő felújítás kivételével* – csak az épületen meglévő nyílászárók eredetivel megegyező formák, osztások, anyaghasználat és színek alkalmazhatóak.
2. A műanyag nyílászárók elhelyezése tilos, és az eredeti (fa) nyílászárók visszaállítására kell törekedni.
3. Örökségvédelemmel érintett ingatlanok esetében - egyedi műemléken, értékleltárban nyilvántartott műemléki értéken, valamint a műemléki jelentőségű területen (MJT) elhelyezkedő ingatlanokon - a nyílászárók felújításához a mindenkori jogszabályok szerinti hatósági engedélyek szükségesek.
4. A szerkezetileg elkülönülő nyílászárókra (azaz falnyílásonként) külön jár a támogatás. Az egy falnyílásban egymás mellé illetve fölé épített nyílászáróelemek a támogatás szempontjából egy nyílászárónak tekintendők, elemeire külön támogatás (pl. az ajtó fölötti felülvilágító ablakra) nem adható.
5. A modern, légzárást biztosító nyílászárók elhelyezése esetén helyiségenként legalább egy önszabályozó szellőző elem beépítése kötelező, amennyiben az ablak ún. résszellőző állással nem rendelkezik. Nyílt égésterű gázfogyasztó készülék helyisége ablakán az önszabályozó szellőző elem beépítése kötelező.

**IV.**

**A pályázat benyújtása, elbírálása**

1. **A Pályázati felhívás és mellékletei** beszerezhetőek a Polgármesteri Hivatal Hatósági és Ügyfélszolgálati Irodáin (*1073 Budapest, Erzsébet krt. 6., 1076 Budapest, Garay u. 5., Klauzál téri Csarnok*) vagy letölthetőek az Önkormányzat honlapjáról ([*www.erzsebetvaros.hu*](http://www.erzsebetvaros.hu)). A pályázati anyagban benyújtandó a Pályázati felhívás 1., 2. számú mellékletei.
2. **A pályázatok benyújtásának módja: papír alapon egy példányban** kell benyújtani aBudapest Főváros VII. Kerület Erzsébetvárosi Polgármesteri Hivatal **Hatósági és** **Ügyfélszolgálati Irodáin**.
3. **A pályázatok benyújtására nyitva álló időszak:**

|  |  |  |
| --- | --- | --- |
| **I. ütem** | **2017. május 02 –től** | **2017. május 31. (*18 óráig*)** |
| **II. ütem** | **2017. augusztus 07-től** | **2017. augusztus 30. (*18 óráig*)** |

1. **A pályázatok elbírálásának határideje:**

**I. ütem: 2017. július 17.**

**II. ütem: 2017. október 16.**

1. **A pályázatok eredménye** a Budapest Főváros VII. Kerület Erzsébetváros Önkormányzata hivatalos honlapján közzétételre kerül, valamint a részt vevő pályázók **papír alapon értesítést kapnak**.

**V.**

**Általános részvételi feltételek**

1. A pályázók „**Jelentkezési adatlap**” (*jelen Pályázati felhívás 1. számú melléklete*), „**Nyílászáró adatlap**” (*jelen Pályázati felhívás 2. számú melléklete)* kitöltésével, a szükséges mellékletek csatolásával és ezeknek a IV. fejezet 1.) - 3.) pontjaiban jelölt helyen, módon, határidőn belüli beadásával jelezhetik a pályázaton történő részvételi szándékukat.
2. A pályázati dokumentáció átvétele és benyújtása díjmentes.
3. A megítélt támogatás kizárólag a Bizottság által elfogadott felújítási munka finanszírozására használható fel.
4. A pályázaton **nem vehet részt** az a magánszemély:
   1. akinek az állandó bejelentett lakcíme nema pályázattal érintett lakóingatlanban van;
   2. aki az elmúlt két évben a Bizottság által kiírt pályázaton támogatást nyert, de a magánszemély hibájából a megkötött támogatási szerződésben vállaltaknak határidőre nem vagy nem az abban foglaltak szerint tett eleget, vagy a magánszemély hibájából nem került sor a támogatási szerződés megkötésére.

**VI.**

**Pályázati dokumentáció érvényességének alaki és tartalmi követelményei, a dokumentáció összeállítási sorrendje**

1. A pályázat benyújtásának formai és tartalmi előírásai:
2. a pályázati anyagot az alább **előírt sorrendben**, **bekötve** **kizárólag** **roncsolással bontható módon**, **zárt borítékban**, egy példányban kell benyújtani a pályázati felhívás IV. fejezet 2. pontjában feltüntetett helyszínek valamelyikén.

A roncsolással bontható kötés nem teszi lehetővé, hogy a benyújtott pályázatban, annak látható megsértése nélkül, lapokat cseréljenek ki, vagy újabb lapokat helyezzenek el.

**Roncsolással bontható kötés:**

A pályázati anyag fűzési oldalán minden lapot átlyukasztani, azon fonalat átfűzni, a fonal végét az utolsó lap hátoldalán egyszer ragasztható címkével leragasztani – olyan módon, hogy a pályázat könnyen lapozható legyen! – és a címkét aláírni, vagy bélyegzőlenyomattal ellátni oly módon, hogy az aláírás, vagy bélyegzőlenyomat a pályázat lapjára is átérjen.

1. **a pályázati anyagot tartalmazó zárt borítékra rá kell írni:**

* **„2017. évi Nyílászáró pályázat” megjelölést és a pályázattal érintett lakás címét.**

1. **A pályázati anyagot, annak mellékleteit papír alapon egy példányban** kell benyújtani. A pályázati anyagot a Főépítészi Iroda (*a továbbiakban: Iroda*) nyilvántartásba veszi és megőrzi.
2. A pályázati anyag összeállítási sorrendje a következő:
   1. jelen kiírás 1., 2. sz. mellékletei hiánytalanul és pontosan, olvashatóan kitöltve
   2. Önkormányzati tulajdonú lakások esetében a tulajdonos képviselőjének ingatlankezelői hozzájárulása
   3. A pályázott nyílászáró(k) meglévő állapotáról színes fotódokumentáció, a pályázott (*felújítandó*) nyílászárók „Nyílászáró adatlapon” megadott egyedi jelölésének feltüntetésével,
3. Hibás adatok megadásából származó hátrányok a pályázót terhelik, illetve a benyújtott pályázat érvénytelenségét eredményezheti.
4. A pályázatok csak az igényelt támogatásra vonatkozó, hibátlanul kitöltött jelentkezési adatlap, valamint a pályázati kiírásnak alaki (1 példány papíralapon) és tartalmi szempontból teljes mértékben megfelelő összes szükséges melléklet - az esetleges hiánypótlási felhívást teljesítve - határidőben történő, benyújtása mellett tekinthetők érvényesnek.

**VII.**

**A pályázat elbírálása**

1. A pályázatok felbontását a hivatal munkatársaiból és a Bizottság tagjaiból álló munkacsoport végzi el. A bontási jegyzőkönyvben rögzíteni kell az érvényes és érvénytelen pályázatokat, valamint azon pályázatokat, amelyek hiánypótlási felhívás kibocsátásával érvényessé tehetők. A hiánypótlási felhívást az Iroda bocsátja ki.
2. A hiánypótlás a hiánypótlási felhívás kézhezvételétől számított **5 munkanapon belül** teljesíthető az Önkormányzati Ügyfélszolgálatokon személyes leadással, vagy e-mailen kiküldött hiánypótlási felhívásra történő válasz e-mail megküldésével. Ebben az esetben a csatolt dokumentumok **PDF** formátumban nyújthatók be, a dokumentum hitelessége a benyújtó felelőssége.
3. Az elektronikus úton megküldött hiánypótlás kézhezvételének napja az a nap, amikor a pályázó az internetes hivatkozást megnyitja. Az internetes hivatkozás megnyitásával elektronikus tértivevény jön létre, amely igazolja, hogy az iratot átvették. Ha a kézbesítési rendszer azt igazolja az Önkormányzat számára, hogy a pályázó az elektronikus úton megküldött iratot az értesítés ellenére nem vette át, akkor az iratot az értesítésigazolásban feltüntetett időpontot követő 5 munkanapon belül kézbesítettnek kell tekinteni (*kézbesítési vélelem*).
4. Határidőn túl benyújtott hiánypótlás a pályázat érvénytelenségét eredményezi.
5. Hiánypótlásra a megadott határidőkön belül egy alkalommal van lehetőség. A hiánypótlási határidő meghosszabbítására nincs lehetőség.
6. A pályázatokat a jogszabályi felhatalmazás alapján a Bizottság bírálja el.
7. A nyertes pályázókkal az Önkormányzat támogatási szerződést köt. (*3. sz. melléklet Támogatási szerződés – tervezet minta*).
8. Az elnyert pályázati összeg a pályázó személyéhez és a pályázattal érintett ingatlanhoz kötött, jogutódlásra nincs lehetőség.

**VIII.**

**Támogatási szerződés kötése, megszegésének jogkövetkezményei, elszámolás**

1. A költségvetési támogatások felhasználását, ha ennek a mindenkor hatályos közbeszerzésekről szóló törvény szerinti feltételei fennállnak, közbeszerzés alkalmazásához kell kötni és a mindenkor hatályos közbeszerzésekről szóló törvény rendelkezéseit kell alkalmazni.
2. Ha a pályázó a támogatási szerződés elkészültéről szóló, az Iroda által megküldött értesítéstől számított 22 munkanapon belül a támogatási szerződést nem írja alá, az elállásnak minősül. (*Az elektronikus úton megküldött értesítés kézhezvételének napja az a nap, amikor pályázó az internetes hivatkozást megnyitja. Az internetes hivatkozás megnyitásával elektronikus tértivevény jön létre, amely igazolja, hogy az iratot átvették. Ha a kézbesítési rendszer azt igazolja az Önkormányzat számára, hogy a pályázó az elektronikus úton megküldött iratot az értesítés ellenére nem vette át, akkor az iratot az értesítésigazolásban feltüntetett időpontot követő 5 munkanapon belül kézbesítettnek kell tekinteni (kézbesítési vélelem)*)
3. Esetleges építési, bejelentési vagy egyéb hatósági engedélyhez kötött munkák esetén a szerződéskötés legfeljebb 60 munkanapra függeszthető fel, amennyiben a pályázat benyújtásának időpontjában a szükséges engedélyek nem áll rendelkezésre.
4. A pályázattól való esetleges visszalépési szándékot a magánszemély írásban köteles jelezni az Iroda felé. A Bizottsági döntést követő visszalépés esetén a magánszemély a nyílászáró felújítási pályázatokon való részvételből 2 évre kizárásra kerül*.*
5. A munkálatokat valamennyi felújítási pályázatnál a szerződés megkötésétől számított egy év alatt be kell fejezni. Előre nem látható okok esetén a magánszemély a támogatási szerződésben foglalt elszámolási határidő lejárta előtt kérheti a határidő meghosszabbítását, amelyről a Bizottság dönt. A határidőt a Bizottság egy alkalommal, legfeljebb hat hónappal hosszabbíthatja meg. Ezen határidők elmulasztása szerződésszegésnek minősül.
6. Az elszámolást a pályázatot lebonyolító Főépítészi Irodának címezve kell benyújtani. A szerződés szerinti szakmai igazolást követően a pénzügyi ellenőrzést, lebonyolítást, esetleges hiánypótoltatást és kifizetést a Pénzügyi Iroda intézi.
7. A pályázó legkésőbb a szerződéskötéstől számított 395 napon belül köteles benyújtani a számlamásolatokat és a munka elvégzését igazoló dokumentumokat 2 példányban az alábbi sorrendben:
8. a mindenkor jogszabályi előírásoknak megfelelően kitöltött számla/számlák másolata (*az eredetivel mindenben azonos másolat, a Pályázó/k által aláírva*) annak mellékleteivel (*számlarészletező*) – másolat

A számlák eredeti példányára rá kell írni – ezzel együtt kell lemásolni – „2017. évi VII. kerületi nyílászáró pályázati forrásból támogatva”. Készpénzfizetési számla esetén a számlán/kon fel kell tüntetni, hogy *„fizetve”*,

1. nyilatkozat a helyi önkormányzattal szemben fennálló tartozással kapcsolatban (*4. számú melléklet*)
2. amennyiben szükséges: jogerős hatósági vagy településképi döntés (*másolat*)
3. A jelen kiírásban foglalt határidő elmulasztása szerződésszegésnek minősül. A pályázati kiírásban megjelölt ügyintézési határidőkbe nem számítanak bele az ünnepnapok és a közigazgatási szünet időtartama.
4. A támogatás folyósítása a VIII. fejezet 7. pontban foglalt dokumentumok benyújtása alapján történik. Az elszámolás során kizárólag a Bizottság által elfogadott, elvégzett munkákról kiállított számlák, azok egyidejű benyújtása mellett fogadhatók be. Ha a benyújtott számlák alapján a megítélt támogatás teljes összege nem fizethető ki, úgy a Pénzügyi Iroda által kibocsátott hiánypótlási felhívás alapján egyszeri – *5 munkanapon belüli* – hiánypótlásra van lehetőség (*kézbesítési vélelem ebben az esetben is a VII. fejezet 3) pontja alapján értendő*). Amennyiben ez nem vagy nem megfelelően teljesül, úgy ezt követően nem nyújtható be és nem fogadható be elszámolás kiegészítéseként további számla, a támogatás folyósítása a már befogadott számlák alapján történik.
5. Az Önkormányzat a magánszeméllyel kötött támogatási szerződésben foglaltak szerint, átutalja az támogatás összegét. (*utófinanszírozás*)
6. A felújítási pályázat során elnyert támogatáson, valamint a költségvetésében szereplő munkákon és az ott megjelölt összegen felüli többletköltség a magánszemélyt terheli.
7. Ha a felújítás tényleges költsége kevesebb, mint a támogatási szerződésben szereplő összeg, úgy ennek megfelelően az összes támogatás összege is arányosan csökken.
8. A nyílászárók felújítási munkáinak készültségét, elvégzését a Polgármesteri Hivatal bármikor ellenőrizheti.
9. Az Önkormányzat fenntartja a jogot, hogy a Polgármesteri Hivatal illetékes irodái és a Bizottság a támogatási szerződés szerinti összes támogatással érintett felújítási munkálatok dokumentációiba betekinthessen.
10. A magánszeméllyel kötött támogatási szerződésben foglaltak súlyos megszegése (*súlyos megszegésnek minősül: a határidők be nem tartása, a szerződéstől eltérő munkák elvégzése*) esetén az Önkormányzat jogosult a támogatási szerződés azonnali hatállyal történő felmondására A szerződések egyoldalú felmondását az Iroda készíti elő.

A pályázati kiírás mellékletei:

* 1. sz. melléklet: Jelentkezési adatlap
* 2. sz. melléklet: Nyílászáró adatlap
* 3. sz. melléklet: Támogatási szerződés – tervezet minta
* 4. sz. melléklet: Nyilatkozat a helyi önkormányzattal szemben fennálló tartozással kapcsolatban

Budapest; 2017. április ….

**Benedek Zsolt**

Pénzügyi és Kerületfejlesztési Bizottság Elnöke